Tisztelt Péterffyné Takács Katalin

Az interneten találkoztam egy posztjukkal, miszerint Webdesigner- Webfejlesztőt keresnek a cégüknél, és úgy gondoltam, hogy tökéletes lennék a csapatukba!

Az ELTE Informatikai Karon végeztem. Rengeteg cégnél dolgoztam kisebb-nagyobb projektekben tanulás közben és utána is idáig. Általában külföldi munkaadóim voltak és angol nyelven kommunikáltunk a munkatársakkal a projekten. Ez által magas fokú angol nyelvvizsgával is rendelkezem. Célom a munkamegosztás teljesfokú kihasználtsága, és ezért is olyan szimpatikus az önök dinamikus, családias csapatuk, aminek szeretnék én is a tagja lenni, hogy gyarapítsam a cégüket! Gyakorlatias, rugalmas és állhatatos vagyok, soha nem hagyok egy feladatot befejezetlenül. Elszántságomnak köszönhetően, ha nem tudok valamit megoldani, akkor éjszakákba merülve is, de én találok rá megoldást. Precizitásomat és gyorsaságomat az eddigi projektjeim, amikben részt vettem is csak bizonyítani tudják. Könnyen tanulok új dolgokat, és használom fel őket a munkámban úgy, mintha évek óta azt úgy csinálnám. Csapatban aktív vagyok, és segítek a társaimnak mindenben, amiben csak tudok. Szerintem egy csapatban a kommunikáció és a munkamegosztás az első! Ezen képességeimmel és tapasztalataimmal gondolom azt, hogy tökéletes lennék betölteni ezt a munkakört.

Köszönöm, hogy elolvasták a levelet, várom a visszajelzésüket, és a lehetőséget rendes, élő beszélgetésre!

Nagyszakácsi, 2021 08. 01.

*Bali Bálint*